**DANMARKS TEATERFORENINGER er en landsorganisation, bestående af 65 lokale teaterfore­ninger**

Landsorganisationen ledes af en bestyrelse på 9 medlemmer, idet formanden vælges direkte af generalforsamlingen. Bestyrelsen kan nedsætte relevante udvalg, således også medlemmer uden for bestyrelsens midte. Den daglige ledelse varetages af formand og næstformand.

**Landsorganisationen har til formål:**

* + - at varetage medlemsforeningernes interesser på de teaterfaglige, kulturpolitiske og økonomiske områder og særligt i forhold til regering, Folketing, Kulturministeriet, Danske Regioner, Kommunernes Landsforening samt i forhold til teaterproducenter
    - at støtte medlemsforeningerne i relation til lokale regioner og kommuner
    - at yde konsulentbistand til eksisterende teaterforeninger samt initiativtagere,

der ønsker at gennemføre teateraktiviteter

* + - at støtte medlemsforeningerne med materiale omfattende relevant lovgivning m.v. af betydning for det lokale arbejde samt ved kursusvirksomhed at tilbyde uddannelse af bestyrelsesmedlemmer o.a.

DANMARKS TEATERFORENINGER deltager i bestyrelser og ud­valg med relation til teaterforeningernes forhold, f.eks. Folketeatret, Teatercentrum, Statens Kunstråd­­ m.v.

Ud over at lade teaterforeningernes synspunkter komme til orde i ovennævnte sammenhæng har DANMARKS TEATERFORENINGER en omfattende konsulentvirksomhed over for såvel allerede etablerede teaterforeninger som nye initiativer overalt i landet.

DANMARKS TEATERFORENINGER står for den samlede koordinering af DT-medlemmernes ansøgninger og afrapporteringer vedr. Formidlingsordningen.

DANMARKS TEATERFORENINGER udsender nyhedsbreve med oplysninger af interesse for den enkelte teaterforening, ligesom man i vidt omfang bekendtgør særlige teatertilbud m.m.

Landsorganisationens økonomi er baseret på dels et medlemsbidrag fra de tilsluttede teaterforeninger, dels et tilskud fra Kulturstyrelsen.

Medlemskontingentet udgør pt. årligt kr. 2.75 pr. billet, solgt i den foregående sæson - min. kr. 1.000, max. kr. 25.000. Medlemskontingentet forfalder til betaling pr. 01.07.

DANMARKS TEATERFORENINGERS ordinære generalforsamling finder sted hvert år i april/maj måned.

DANMARKS TEATERFORENINGERS Teaterseminar finder sted hvert år i november måned.

**Indmeldelsesblanket**

DANMARKS TEATERFORENINGER

Farvergade 27 G, 3. th.

1463 København K.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

TEATERFORENINGENS NAVN:

Adresse:

Mail:

Hjemmeside:

CVR:

Primært spillested:

Formand:

Formandens tlf:

Formandens mail:

ønsker medlemskab af Landsorganisationen DANMARKS TEATERFORENINGER

Dato Underskrift

Indmeldelsesblanketten vedlægges foreningens vedtægter, navn og adresse på bestyrelsen samt oplysning om, hvornår foreningen er oprettet/godkendt.